Diari Oficial de la Generalitat Valenciana


Sumari del DOGV 7043, del 11-06-2013 (2013/5759)

Notificació de la sentència dictada en el juí verbal número 239/2012.
---------------------------------------------------------------------

### Dades del document

Número de DOGV
:   7043

Data del DOGV
:   11-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5759


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el juí verbal número 239/2012. [2013/5759]  
Jesús Mario Abat Gallego, secretari del Jutjat de Primera Instància número 4 de Castelló de la Plana, faig saber que en el juí verbal 239/2012 s'ha dictat la sentència, de 13 de febrer de 2013, que té l'encapçalament i la dispositiva que, literalment, són com seguix:  
«Sentència número 38/2013  
Castelló de la Plana, 13 de febrer de 2013  
Víctor Calatayud Chollet, magistrat jutge titular del Jutjat de Primera Instància número 4 de Castelló de la Plana, he vist estes actuacions de juí verbal 924/2011, promogudes per la procuradora Elia Peña Chordá, en representació de Bankia, SA, dirigida pel lletrat Óscar Mercé Semper, contra Imre Firenci (declarat en rebel·lia), sobre la base dels següents:  
[...]  
Dispositiva  
Estime íntegrament la demanda interposada per la procuradora Elia Peña Chordá, en representació de Bankia, SA, contra Imre Firenci (declarat en rebel·lia), i condemne el demandat a pagar a l'actora la quantitat de tres mil quaranta-cinc euros amb cinquanta-cinc cèntims (3.045,55 €), més els interessos produïts des del 25 de gener de 2012 i els que s'hi produïsquen fins a fer-ne el pagament complet del que es deu al tipus pactat de demora, i les costes.  
Notifiqueu esta resolució a les parts en els termes disposats, i advertiu-los que en contra es pot interposar un recurs d'apel·lació, que s'interposarà davant d'este Jutjat dins del termini de 20 dies, comptats des de l'endemà de la notificació, on s'exposen les al·legacions en què es base la impugnació, a més d'esmentar-se la resolució apel·lada i els pronunciaments que impugnen. De conformitat amb el que disposa la disposició addicional 15a de la Llei Orgànica del Poder Judicial ?introduïda per la Llei Orgànica 1/2009, de 3 de novembre?, per a recórrer, la part recurrent haurà de constituir un depòsit per l'import de 50 euros, que es consignarà en el compte de consignacions d'este Jutjat. El recurs no es considerarà preparat si no està constituït el depòsit.  
  
Estan exempts de constituir el depòsit: el ministeri fiscal, l'Estat, les comunitats autònomes, les entitats locals i els organismes autònoms que en depenen.  
Esta és la meua sentència, de la qual cal deixar una testimoniança en les actuacions, que, jutjant definitivament en primera instància, pronuncie, mane i firme.  
Publicació. La present sentència va ser donada, llegida i publicada pel jutge que la firma, mentres celebrava audiència pública el mateix dia de la data i assistit per mi, el secretari judicial. En done fe.»  
Atés que es desconeix el domicili o la residència actuals de l'entitat demandada, Imre Firenci, de conformitat amb el que disposa l'article 497 de la Llei d'Enjudiciament Civil 1/2000, s'ha ordenat publicar este edicte en el Diari Oficial de la Comunitat Valenciana, per a portar a efecte la diligència de notificació de l'esmentada sentència.  
  
  
Castelló de la Plana, 4 d'abril de 2013.- El secretari: Jesús Mario Abat Gallego.